Medlemsnyt+13.+august+2010

Kære medlemmer af Københavns Fødevarefællesskab!

Så er mange af jer medlemmer tilbage i byen igen og det kan ses på antallet af bestilte poser. Det er skønt at intereressen og begejstringen for fællesskabet er stor.

Der er mange ledige vagter i vagtplanen det næste stykke tid, så der er masser at vælge imellem, når I skal skrive jer på. Det er vigtigt at pointere, hvor essentielt det er for at butikken skal kunne holde åben og folk kan få deres poser, at man skriver sig på en vagt om måneden og at alle vagter besættes - gerne i god tid. Så klik dig forbi vagtplanen med det samme og få dig skrevet på en eller et par vagter: http://kbhff.wikispaces.com/ Vagtplan
 * Vagter**

Som I kan se er der udover de sædvanlige onsdags-tjanser i butikken brug for folk til at repræsentere Københavns Fødevarefællesskab på Grøntsagsfestivalen i weekenden d. 27 - 29/8 foran Øksnehallen. Læs om festivalen her: http://www.grontsagsfestival. dk/

Der er også brug for folk til en arbejdsdag i KafaX lørdag d. 4/9, hvor der endnu engang vil blive ordnet og kælet for lokalet, så det kan blive endnu lækrere. Det plejer at være hyggeligt at deltage i disse arbejdsdage.

Sidst har arrangementsgruppen også brug for hænder til deres arrangementer. Der er bl.a. et film-arrangement torsdag d. 26/8. Også disse vagter vil fremgå af vagtplanen.

Så der er altså brug for alle slags kompetencer og der er masser at rive i!

Bemærk at referater fra møder afholdt i de forskellige arbejdsgrupper også, ligesom vagtplanen, ligger på Wikien. Her kan I holde jer orienterede om hvad der sker i fødevarefællesskabet, hvad der diskuteres og hvad der er på vej. I det hele taget ligger der meget information om fødevarefællesskabet på Wikien og på hjemmesiden. I er altid velkomne til at blande jer i debatten og komme med jeres indspark og holdninger på forummet på [|www.kbhff.dk]
 * Referater**

Onsdag d. 26/8 2009 var Københavns Fødevarefællesskabs første åbningsdag i lokalerne i Korsgade. Det er ved at være et år siden - og hvilket år! Der er sket så meget i fællesskabet i dette første spæde år. Kbh Ff har vokset sig stor, stærk og smuk. Og det skal fejres! Det gør vi ved butikken onsdag d. 25/8 kl. 16 - 19 hvor vi byder medlemmer, producenter og naboer til et glas champagne. Se den vedhæftede invitation. Vel mødt!
 * Fødselsdag**

Vi planlægger at afholde den ordinære generalforsamling lørdag d. 9/10 kl. 14 med efterfølgende fælles madlavning og spisning og fest. Sæt kryds i kalenderen allerede nu. Nærmere info og indkaldelse følger.
 * Generalforsamling**

Det var alt for denne gang. Vi ses i butikken i Korsgade.

Kærlig hilsen, dit fødevarefællesskab